какво представлява донорството?
днес съществуват много [центрове за трансплантация на органи.](https://www.jivotzateb.bg/%d1%82%d1%80%d0%b0%d0%bd%d1%81%d0%bf%d0%bb%d0%b0%d0%bd%d1%82%d0%b0%d1%86%d0%b8%d1%8f-%d0%bd%d0%b0-%d0%be%d1%80%d0%b3%d0%b0%d0%bd%d0%b8) въпреки това не само в турция, но и в най-развитите страни по света продължават да умират пациенти с хронични заболявания на органите, чието лечение чрез трансплантация е възможно. при все че има голям напредък в сравнение с преди, броят на донорите е далеч под необходимия, а в някои райони на страната е неприемливо малък. поради това всеки от нас следва да положи усилия за промяна на ситуацията. трябва неуморно да информираме гражданите, пациентите и медицинския персонал, работещ в други сфери и при всяка възможност да изтъкваме важността на въпроса, така че той да не слиза от дневния ред на обществото.   
  
 междувременно не бива да забравяме, че основната ни цел е увеличаването на процента на донорство при лица в състояние на мозъчна смърт. пациентите, чийто живот или здраве зависят от трансплантацията на органи и тъкани, които не могат да бъдат получени от живи донори, като например сърце и роговица, нямат друг шанс. при достигане на достатъчно голям процент при донорството на органи необходимостта от използване на здрави лица като донори на бъбреци и черен дроб ще отпадне от само себе си. но до постигането на тази цел използването на живи донори е неизбежно. при това в никакъв случай не бива да се допуска компромис с етичните норми.   
  
при извършване на органна трансплантация като живи донори на бъбрек или част от черен дроб се приемат напълно здрави лица без никакви здравословни проблеми. при извършване на операцията първоначалната задача следва да е избягването на каквито и да е било рискове за здравето на донора. освен това, тъй като органната трансплантация е сфера, която предоставя възможности за злоупотреби, следва да се направи обстойна оценка за съответствие с етичните и правните норми.